b"\n_START_ARTICLE_\nAirbus A350\n_START_SECTION_\nVarianter\n_START_PARAGRAPH_\nTre hovedvarianter af A350 \xe2\x80\x93 A350-800, -900 og -1000 \xe2\x80\x93 blev lanceret i 2006 med ibrugtagning planlagt til 2013. Ved luftshowet i Paris i 2011 udsatte Airbus ibrugtagningen af A350-1000 med to \xc3\xa5r, til midten af 2017, fordi Airbus gerne ville have motorerne med 97000 lb thrust (431 kN; 431.000 newtons)  i stedet for de tidligere 93.000 lb. I juli 2012 blev A350's ibrugtagning forsinket til anden halvdel af 2014, f\xc3\xb8r -900 -modellen startede med Qatar Airways den 15. januar 2015. I oktober 2012 var det meningen, at -800-modellen skulle begynde kommerciel flyvning i midten af 2016, men udviklingen af denne model blev annulleret i september 2014._NEWLINE_Den 26. juni 2018 fik Iberia som det f\xc3\xb8rste flyselskab en opgraderet version af -900-modellen, med en maksimum takeoff v\xc3\xa6gt (MTOW) p\xc3\xa5 280 ton i stedet for standarden, 275 ton, og en r\xc3\xa6kkevidde p\xc3\xa5 8.200 s\xc3\xb8mil (15.186\xc2\xa0km) med 325 passagerer i tre klasser.\n_START_SECTION_\nA350-900ULR\n_START_PARAGRAPH_\nDen 11. oktober 2018 fl\xc3\xb8j Singapore Airlines' samt verdens f\xc3\xb8rste A350-900ULR (Ultra Long Range) p\xc3\xa5 sin 18 timer lange rejse, og dermed den l\xc3\xa6ngste flyvetur i verden, fra Singapore-Changi til Newark. Dagen efter, den 12. oktober, landede den i Newark efter 17 timer og 52 minutter. Flyselskabet fik flyet den 22. september 2018, og den har 67 business class- og 94 premium economy-s\xc3\xa6der (i alt 161 s\xc3\xa6der). Den er den f\xc3\xb8rste ud af de syv -900-ULR, som Singapore Airlines har bestilt. Den 2. november 2018 begyndte flyet ogs\xc3\xa5 p\xc3\xa5 deres Singapore-Los Angeles rute._NEWLINE_Flyet er en variant af A350-900. Den har ikke flere br\xc3\xa6ndstoftanke end -900-modellen, men bruger i stedet yderligere plads, der allerede er tilg\xc3\xa6ngeligt i de eksisterende tanke, s\xc3\xa5 dens tanke kan b\xc3\xa6re 165.000 liter, i stedet for -900-modellens 141.000 liter. Den har en maks r\xc3\xa6kkevidde af 9.700 s\xc3\xb8mil (18.000\xc2\xa0km), som er l\xc3\xa6ngere end noget andet passagerfly i verden. Dens MTOW er \xc3\xb8get fra 275 til 280 ton, som g\xc3\xb8r det muligt at kunne flyve i over 20 timer uden at skulle lande. Dens jomfrurejse skete den 23. april 2018. Den f\xc3\xb8rste -900ULR blev rullet ud uden sine motorer i februar 2018 til jordpr\xc3\xb8vning, og startede flyvningstest efter motorinstallation for at kontrollere den st\xc3\xb8rre br\xc3\xa6ndstofkapacitet og til at m\xc3\xa5le pr\xc3\xa6stationsforbedringer fra de udvidede winglets."